**Viaţa este o carte**

*Irina Cristina Țenu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Viața este o carte

Ce din momentul în care

Ți se permite s-o citești

Începi treptat să-nveți

Ce-nseamnă să fii om

Ce-nseamnă să trăiești

Ce-nseamnă să iubești.

Ce-nseamnă să te bucuri

De fiecare clipă ce-n dar ți se oferă.

Viața este o carte

Ce tu treptat descoperi

Că ai citi-o iar și iar

Fără de-ncetare.

Viața este o carte

Pe care omul nicicând

Nu ar dori să o închidă

Fiindcă mirajul ei îl atrage ceva de nedescris.

Viața este o carte

Cum alta nu-i

Căci se-nchide singură

Atunci când povestea omului

Se-ncheie, de vrea sau de nu vrea.